NaiveNeuron/SloPal huggingface dataset:
Galko, Ľubomír, minister obrany SR (2010-09-09):
Ďakujem pekne za otázku. Pán poslanec Baška, zopakujem ešte raz, lebo neviem, či som sa nevyjadril dostatočne jasne, resp. myslím si, že som sa vyjadril dostatočne jasne, jediný originál, ktorý bol kedykoľvek vyrobený, je dodnes uzamknutý v trezore bezpečnostného spisu. Neviem, ako sa mám vyjadriť už jasnejšie. To, že vy ste váš originál dostali do svojich rúk a že ste si ho prevzali, neznamená, že takisto to bolo urobené aj s týmto jediným originálom, ktorý nikdy neopustil ten bezpečnostný spis. To je prvá vec. Vy veľmi dobre viete, akému režimu podlieha vyrábanie kópií tohto osvedčenia. Môžem vám povedať teda ešte viacej. Bola vyrobená jedna jediná kópia, ktorá bola riadne zaevidovaná a je takisto súčasťou tohto bezpečnostného spisu. Ani táto kópia nikdy neopustila tento bezpečnostný spis. Akákoľvek iná kópia, akýkoľvek iný dokument, ktorým disponujete vy alebo ktorým disponuje hocikto iný, bol vyrobený nelegálne. Ešte na tú druhú otázku by som len v rýchlosti odpovedal. No áno, máte pravdu, dostala sa ku mne informácia, ktorá spochybnila túto previerku, spochybnila priebeh tej previerky a vôbec spochybnila na základe jedného dokumentu určité časové súvislosti. Ja som sa k tomu postavil veľmi čestne. Tá informácia došla z prostredia Vojenského obranného spravodajstva, pán poslanec, bola to informácia, na základe ktorej som konal. Až do vyriešenia prípadu som radšej pána Hudeca z pozície odvolal. Ten dokument, ktorý mi bol predložený a na základe ktorého mi bol daný výklad, že to nie je v poriadku, mi predložil človek, ktorý už nie je na tej pozícii vo Vojenskom obrannom spravodajstve, kde nastúpil počas éry vašej vlády. Čo sa týka toho ublíženia pánovi Hudecovi, ja to zopakujem ešte raz, ja si myslím, že som tu už povedal dosť, aby si dámy poslankyne aj páni poslanci urobili názor, kto tu komu ubližoval, koľkokrát kto komu ublížil a ako ste sa vy ako zástupcovia Slovenskej republiky zachovali k človeku, k otcovi dvoch malých detí, ktorý skutočne, skutočne drvivú väčšinu svojho profesionálneho života zasvätil službám, a to nebolo len počas vašej éry, ale ešte dávno predtým, ktorý dnes už bude musieť, samozrejme, venovať sa niečomu inému. To je v podstate všetko. Ďakujem vám.
Osuský, Peter, poslanec NR SR (2020-06-09):
Ďakujem pekne, pán predsedajúci. Je zaujímavé, že skutočne sa pri týchto debatách o tom, ako nám strašne ide o nedeľný obed predavačiek, predavačov, pokladničiek a pokladníčok zabúda na to, že existuje ešte široká škála zamestnaní, ktoré na rozdiel od fungujúcej vysokej pece, chirurgickej ambulancie alebo gynekológie takisto hladko môžu v nedeľu zavrieť. Neexistuje dôvod, prečo by sme nemali myslieť, a už sme takí geroji, na napríklad pracovníčky v cukrárňach, na čašníčky a čašníkov. Tí nemajú rodiny? Tí majú doma akvarijné rybičky alebo len štence? Tie nemajú deti? Tí nepotrebujú sedieť s manželom a s manželkou pri spoločnom nedeľnom stole? Ako to, že nám nezáleží na osudoch pracovníkov pohostinstva? Presne vzaté, argument nakúp si do soboty je fajn. Potom ale môžme povedať hladko, natankuj si do soboty a láskavo nebudeš chodiť v nedeľu na pumpu. Neviem, prečo by bolo ústavné právo v nedeľu tankovať, keď už nie je ústavné právo v nedeľu nakupovať. Inými slovami, celý tento zápas je vlastne zápas o zástavu, ktorá má istú takú náplň a náboj a ktorým dávame najavo, ako nám na konci strašne záleží. Ale implicitne tým hovorím, že na iks ďalších, rovnako nahraditeľných a zavriteľných nám vôbec nezáleží, pretože nie sú na tej zástave, za ktorú bojujeme. A to nemá nič s krízou, to má s základnou férovosťou voči všetkým.
Pčolinský, Peter, podpredseda NR SR (2022-10-20):
S reakciou na faktické poznámky pani poslankyňa Marcinková, nech sa páči.
M. Číž, podpredseda NR SR: (2008-11-25):
Slovo má pani poslankyňa Sárközy.
Grečková, Lea, poslankyňa NR SR (2012-06-26):
Vážený pán predseda, v rozprave nevystúpil žiaden poslanec, preto, prosím, dajte hlasovať o uznesení Národnej rady Slovenskej republiky, že schvaľuje ročnú účtovnú závierku Fondu národného majetku Slovenskej republiky za rok 2011.
Jurinová, Erika, podpredsedníčka NR SR (2012-07-03):
Ďakujem pekne pánovi predkladateľovi. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Igorovi Matovičovi, aby podal spravodajskú informáciu k tlači č. 99.
Vášáryová, Magdaléna, poslankyňa NR SR (2013-09-11):
Ďakujem za odpoveď, pán minister. Rozumiem teda tomu tak, ak teda som vás dobre počúvala, že tie 2 mil. vlastne vám dalo ministerstvo financií a vy ste sa snažili to dať na nejakú proste reálnu hranicu. Beriem to, rozumiem tomu, chválapánabohu, nie je to tých 10 mil. Len ako človek, ktorý v tom bol, v tomto biznise veľmi dlho, stále si kladiem otázku, že dúfam, že teda budeme novelizovať tento zákon čo najskôr a budeme znižovať tú sumu. Bola by som veľmi rada, keby som prišlo mnoho produkcií, pretože viem, čo by to znamenalo pre rozvoj tých filmových profesií. To si, to si, samozrejme, dokážem predstaviť, a preto som vám položila túto otázku. Len na, tak na margo aj toho, čo hovoril pán poslanec Sulík, no, viete, vy argumentujete, ako keby Audiovizuálny fond fungoval ako fond, ale to nie je fond. Tam tí, ktorí majú úspech, neplatia peniaze, nevracajú niečo späť, to nie je finančná inštitúcia. To je jednoducho kasa, z ktorej sa rozdeľujú peniaze.
Glváč, Martin, podpredseda NR SR (2018-09-11):
Ďakujem. Pán spravodajca? Nie? Prerušujem rokovanie o tomto bode programu. Nasledujúcim bodom programu je prvé čítanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony . Vládny návrh zákona je pod tlačou 1072, návrh na jeho pridelenie na prerokovanie výborom je v rozhodnutí 1126. Nech sa páči, pán podpredseda vlády Raši, uveďte návrh zákona.
Bugár, Béla, podpredseda NR SR (2019-11-27):
Prezentujme sa a hlasujme. (Hlasovanie.) Prítomných 131, za 83, proti 1, zdržalo sa 40 poslancov, 7 nehlasovali. Návrh bol schválený. Ďakujem pekne, pani poslankyňa. Prosím teraz pána poslanca Baláža, aby uviedol hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 384/2011 Z. z. o osobitnom odvode vybraných finančných inštitúcií (tlač 1760). (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 384/2011 Z. z. o osobitnom odvode vybraných finančných inštitúcií a o doplnení niektorých zákonov v znení neskorších predpisov , tlač 1760.)
M. Hort, podpredseda NR SR: (2007-10-23):
S faktickými poznámkami na jeho vystúpenie sa hlásia: pán poslanec Viliam Novotný, ďalej pani poslankyňa Katarína Tóthová, Alexander Slafkovský, Darina Gabániová,  Miroslav Číž, Jozef Halecký, Martin Pado. Celkom sedem poslancov. Končím možnosť prihlásenia sa s faktickou poznámkou na vystúpenie pána poslanca Lipšica a dávam slovo pánovi poslancovi Viliamovi Novotnému. Nech sa páči.
Paška, Pavol, predseda NR SR (2012-07-02):
Hlasujeme. (Hlasovanie.) 137 prítomných, 58 za, 77 proti, 2 sa zdržali. Nebudeme pokračovať v rokovaní o tomto návrhu. Pán poslanec Tibor Lebocký uvedie hlasovanie o návrhu pána poslanca Jána Podmanického na vydanie zákona o veterinárnej starostlivosti, tlač 92. (Hlasovanie o návrhu poslanca Národnej rady Slovenskej republiky Jána PODMANICKÉHO na vydanie zákona, ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov , tlač 92.)
Kollár, Boris, predseda NR SR (2021-06-30):
S ďalšou faktickou vystúpi pán poslanec Kremský, nech sa páči, máte slovo.
Grendel, Gábor, podpredseda NR SR (2020-12-02):
Prezentujme sa a hlasujme. (Hlasovanie.) Prítomných 129 poslancov, za 82, proti 47, nezdržal sa nikto, hlasovali všetci prítomní. Aj bod č. 2 z pozmeňujúceho návrhu pána poslanca Viskupiča sme schválili.
B. Bugár, podpredseda NR SR: (2006-02-03):
Konštatujem, že v tajnom hlasovaní za členov Rozhlasovej rady sme zvolili Vladimíra Taliana a Ľubomíra Zemana. Vážené panie poslankyne, vážení páni poslanci, vyhlasujem 55. schôdzu za skončenú. Prajem vám príjemný víkend. Stretneme sa v utorok o 9.00 hodine na 56. schôdzi a programom bodu je odvolávanie ministra Zajaca a potom budeme pokračovať 57. schôdzou odvolávaním pána ministra Fronca. Takže môžete sa pripraviť cez víkend. Dovidenia. (Rokovanie 55. schôdze NR SR sa skončilo o 11.59 hodine.)
P. Hrušovský, predseda NR SR: (2004-10-26):
(Hlasovanie.) 135 prítomných, 134 za, 1 sa zdržal. Body zo spoločnej správy sme schválili. Nech sa páči.
Ďuriš Nicholsonová, Lucia, podpredsedníčka NR SR (2017-12-12):
Ďakujem pekne, pani poslankyňa Cséfalvayová. Takže konštatujem, že za člena Regulačnej rady nebol zvolený ani jeden z kandidátov, a zároveň vám oznamujem, že sa vykoná opakovaná voľba a to už zajtra 13. decembra po 11. hodine. A nakoniec vás, pani poslankyňa, prosím o oznámenie výsledku tajného hlasovania o návrhu na voľbu člena Súdnej rady (tlač 608).
Šeliga, Juraj, poslanec NR SR (2023-06-28):
Ale upozorňujem, že nebol schválený iný zákon.
Pellegrini, Peter, podpredseda NR SR (2020-07-10):
Pán poslanec Kočiš.
Hrnčiar, Andrej, podpredseda NR SR (2019-09-11):
Dávam slovo spoločnému spravodajcovi z výboru pre financie a rozpočet poslancovi Emilovi Ďurovčíkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Vons, Peter, poslanec NR SR (2021-09-16):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Ďalej aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
Ďuriš Nicholsonová, Lucia, podpredsedníčka NR SR (2017-03-30):
Ďakujeme pekne, pán poslanec, za vaše vystúpenie. Na vaše vystúpenie chcú zareagovať s faktickými poznámkami dvaja páni poslanci. Končím možnosť prihlásiť sa s faktickou poznámkou. Pán poslanec Gröhling.
Stredák, Anton, poslanec NR SR (2022-02-15):
Pán predsedajúci, dajte hlasovať o tom, že Národná rada sa uzniesla prerokovať predložený návrh zákona v druhom čítaní.
Grendel, Gábor, podpredseda NR SR (2023-05-17):
Otváram rozpravu k tomuto bodu. Do rozpravy som nedostal žiadnu písomnú prihlášku. Dávam teraz možnosť prihlásiť sa do rozpravy ústne. Pán poslanec Lukáš Kyselica sa hlási ako jediný. Končím možnosť prihlásiť sa ústne do rozpravy. Nech sa páči, pán poslanec, máte slovo.
Šeliga, Juraj, podpredseda NR SR (2020-04-28):
Ďakujem pekne. Ako ďalší v rozprave by mal vystúpiť pán poslanec Šutaj Eštok, nie je tu. Pani poslankyňa Vaľová, ste na rade v rozprave, keďže prepadlo poradie pánovi, pánovi poslancovi Šutajovi. Môžte vystúpiť? Páči.
P. Hrušovský, podpredseda NR SR: (2002-03-21):
L. Orosz, poslanec: Ďakujem pekne. Vážené kolegyne, kolegovia, vážený pán kolega Brňák, myslím si, že nikdy nie je zlé, ak človek, a zvlášť politik, dokáže akceptovať aj názory iných. Myslím si, že tak to bolo aj pri hlasovaní o zákone o Sudcovskej rade, o pôvodnom návrhu. Pán prezident formuloval veľmi zásadné pripomienky k schválenému návrhu zákona. Podľa môjho názoru mali byť schválené. Ja som hlasoval za všetky okrem jednej. V konečnom dôsledku potom pri hlasovaní o zákone ako o celku sa muselo odraziť to, že tam neboli zapracované pripomienky prezidenta. Ja som rád, pán poslanec, že aj ty patríš aspoň občas do kategórie ľudí, ktorí akceptujú názory a výhrady druhých, to potvrdzuje aj ten pozmeňujúci návrh, ktorý si dnes predložil. On je iný, zásadne iný oproti tomu, ktorý si predložil pri pôvodnom návrhu zákona, i keď princíp sa zachovával, ale je zásadne iný. Napriek tomu si myslím, že ten, ktorý je vo vládnom návrhu, je lepší a nesporne ústavne nespochybniteľný. Ďakujem pekne.
Hort, Milan, podpredseda NR SR (2010-10-13):
Ďakujem. Ďalej je... (Hlas z pléna.) Treba skôr, pán poslanec, reagovať, ale, nech sa páči, reagovať bude pán poslanec Baška.
Bugár, Béla, podpredseda NR SR (2018-06-19):
Takže teraz sa prezentujme, hlasujme o týchto bodoch zo spoločnej správy. (Hlasovanie.) Prítomných 142, za 80, proti 7, zdržalo sa 55 poslancov. Tieto body zo spoločnej správy sme schválili. Nech sa páči.
Laššáková, Jana, podpredsedníčka NR SR (2015-11-12):
Ďakujem pekne. Dávam slovo opäť Tiborovi Lebockému, spravodajcovi z výboru pre pôdohospodárstvo a životné prostredie, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán spravodajca.
Danko, Andrej, predseda NR SR (2017-05-10):
Skrátené konanie bolo. (Reakcie z pléna.) Dobre, beriem na vedomie. Pokračujte, pán poslanec.
Přidal, Alojz, poslanec NR SR (2012-02-03):
Schváliť.
Kollár, Boris, predseda NR SR (2021-10-21):
Na faktické bude reagovať pán poslanec Suja, nech sa páči.
Grendel, Gábor, podpredseda NR SR (2020-11-26):
Prezentujme sa a hlasujme. (Hlasovanie.) Prítomných 132 poslancov, za 100, proti 23, zdržalo sa 9, hlasovali všetci prítomní. Konštatujem, že sme tento návrh schválili. Ďalej budeme hlasovať o bode 20 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 125/2006 Z. z. o inšpekcii práce (tlač 326). Prosím spravodajcu z výboru pre sociálne veci poslanca Petra Cmoreja, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov , tlač 326.)
Pellegrini, Peter, predseda NR SR (2015-06-15):
Pán poslanec Lipšic.
Kamenický, Ladislav, poslanec NR SR (2015-10-01):
Budeme hlasovať o bode 4 zo spoločnej správy, ktorý má odporúčanie gestorského výboru schváliť.
Pellegrini, Peter, podpredseda NR SR (2020-05-19):
Ďakujem pekne. Ďalšou v rozprave je pani poslankyňa Kavecká. Nech sa páči, pani poslankyňa, máte slovo. Po nej sa pripraví pán poslanec Kuriak.
Danko, Andrej, predseda NR SR (2016-12-07):
Prosím, prezentujme sa a hlasujme. (Hlasovanie.) Prítomných 135 poslancov, za 61, proti 17, zdržalo sa 55, nehlasovali 2. Konštatujem, že sme uvedený návrh neschválili a nebudeme pokračovať v rokovaní o návrhu zákona. Ďalej budeme hlasovať o bode 46 programu, je to prvé čítanie o návrhu poslancov Ďuriš Nicholsonovej, Drobu a Blahovej na vydanie zákona, ktorým sa mení a dopĺňa zákon č. 317/2009 Z. z. o pedagogických zamestnancoch (tlač 322). (Hlasovanie o návrhu poslancov Národnej rady Slovenskej republiky Lucie Ďuriš Nicholsonovej, Juraja Drobu a Natálie Blahovej na vydanie zákona, ktorým sa mení a dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov v znení neskorších predpisov a ktorým sa dopĺňa zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov , tlač 322.)
Tabák, Romana, poslankyňa NR SR (2020-06-09):
Ďakujem za slovo. Pán poslanec Gyimesi, mňa veľmi oslovila vaša úprimnosť a autentickosť, ale dôvod, prečo som sa prihlásila do tejto faktickej poznámky, je, že som veľmi rada, že ste opäť medzi nami a že ste zdravý a že tá ťažká autonehoda dopadla, ako dopadla. (Povedané so smiechom.) Takže ďakujem.
Bugár, Béla, podpredseda NR SR (2019-06-25):
Súhlasí pán poslanec. (Reakcia z pléna.) Jaj, námietka. Lebo ste mali pero v ústach, tak som... Dobre, nech sa páči. Hlasujeme o námietke pána poslanca. (Hlasovanie.) Prítomných 145, za 63, proti 73, 9 sa zdržali. Námietka bola odmietnutá. Nech sa páči.
Kondrót, Maroš, poslanec NR SR (2014-06-25):
Pán predseda, dajte, prosím, hlasovať o zákone ako o celku s odporúčaním gestorského výboru schváliť.
Antošová, Eva, poslankyňa NR SR (2019-10-18):
Ďakujem pekne za slovo. Takže dovoľte mi, vážený pán predsedajúci, kolegyne, kolegovia, aby som predložila zákon, ktorý sa mení, návrh zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov. Cieľom návrhu, môjho návrhu zákona je zmierniť dopady globálneho problému plytvania potravinami. Tento môj návrh má ambíciu značne znížiť tvorbu potravinového odpadu najmä v maloobchode s potravinami. Podobné riešenie môžeme vidieť aj v Českej republike. Češi sa už popasovali s týmto problémom a ja si myslím, že sa to podarí aj nám. Návrh zákona je v súlade s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná. Predložený návrh zákona bude mať pozitívne sociálne vplyvy, pozitívny vplyv na životné prostredie, verejné financie a rodinu. Účinnosť zákona navrhujem od 1. 1. 2020. Chcela by som povedať len pár myšlienok, že na stretnutie, na stretnutiach s charitatívnymi organizáciami sa naozaj preukázalo, že návrh úprimne vítajú a podporujú. Celý svet sa borí totižto s plytvaním potravín a na jednej strane, ak by som to tak mohla povedať objemovo, až jedna tretina jedla končí v koši a na druhej strane je z deviatich ľudí jeden človek hladujúci, hladný. Slovensko nie je výnimkou. Na Slovensku sa vyhodí ročne 700-tisíc ton potravín, a pritom máme naozaj charity a organizácie, ktoré, naopak, môžu pomôcť tisícom ľuďom. Už platí zákon od roku 2016 a tiež je to zásluha Slovenskej národnej strany, kedy sme umožnili obchodným reťazcom a obchodníkom darovať potraviny po uplynutí dátumu minimálnej trvanlivosti charitám za predpokladu, že sú bezpečné. Výsledky nie sú zlé, ale chcela by som týmto návrhom, aby sme posunuli tieto výsledky ešte ďalej a teraz by mal obchodník povinnosť darovať potraviny, doteraz mal možnosť, teraz by mal povinnosť. Myslím si, že tieto veľké prevádzky, pretože navrhujem to pre prevádzky, ktoré sú väčšie ako 400 m2, majú vybavenie aj kapacity, aby toto všetko zvládli. A teraz by som chcela zdôrazniť, že samozrejme, že musíme zohľadniť ale celý proces distribúcie potravín do obchodov, od obchodu až po človeka v núdzi. Bude to veľká logistická úloha týkajúca sa skladov, prepravy a vlastne celej tej logistiky, o ktorej hovorím. Na druhej strane sa podobný zákon osvedčil v Maďarsku, ako som povedala, či v Čechách, alebo v Maďarsku, tak sa to určite podarí aj u nás a urobím naozaj všetko pre to. Ďakujem pekne za pozornosť.
Gál, Gábor, poslanec NR SR (2013-12-17):
Áno, pani podpredsedníčka, máte pravdu, ale ja som si využil svoje právo a pozmenil som svoje krstné meno, ako ma pokrstili. Ďakujem za slovo, pani podpredsedníčka. Vážení, vážené poslankyne, vážení poslanci, dovoľte, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu ústavného zákona. Predmetný návrh ústavného zákona bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutoční jeho prvé čítanie, a spĺňa po formálnoprávnej stránke náležitosti uvedené v § 67 a 68 rokovacieho poriadku, ako aj náležitosti určené v legislatívnych pravidlách. Predseda Národnej rady preto predmetný návrh ústavného zákona zaradil v zmysle § 72 ods. 2 rokovacieho poriadku do programu tejto schôdze. Predseda Národnej rady zároveň vo svojom rozhodnutí č. 779 z 8. novembra 2013 navrhol, aby návrh ústavného zákona prerokoval ústavnoprávny výbor a výbor pre nezlučiteľnosť funkcií. Za gestorský výbor navrhol ústavnoprávny výbor s tým, aby výbory prerokovali návrh zákona v druhom čítaní do 30 dní a gestorský výbor do 32 dní od jeho prerokovania v prvom čítaní. Zo znenia uvedeného návrhu zákona je zrejmý účel navrhovanej úpravy. Navrhujú sa zaviesť platové limity pre odmeňovanie verejných funkcionárov pri výkone viacerých verejných funkcií tak, aby úhrn platov verejných funkcionárov vykonávajúcich viaceré verejné funkcie neprevyšoval plat predsedu vlády s výnimkou dvoch prípadov. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh ústavného zákona prerokuje v druhom čítaní. Odporúčam zároveň návrh ústavného zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady č. 779. Pani podpredsedníčka, prosím, otvorte rozpravu.
Kočiš, Eduard, poslanec NR SR (2021-01-29):
Ďakujem pekne za slovo, pán predsedajúci. Pán kolega Benčík, vo svojom prejave ste veľmi krásne odcitoval a prečítal veľa textu. Ja som sa snažil naozaj vnímať ten text nejak koncepčne alebo nejako ucelene, ale môžem povedať, že vo veľa pasážach som sa stratil, pretože sa niektoré veci tam značne prelínali a niektoré veci sa tam doslova vylučovali. Chcem sa vás len takto v krátkosti spýtať, ako viete, že ja som extrémista? Čím som vás tak akože jednoducho, veľmi krátko presvedčil, že ja som extrémista? Ja sa necítim byť žiadnym extrémistom. Extrémista je podľa mňa horolezec, ktorý vyjde na osemtisícovku. To je extrémny výkon. Extrémny lyžiar, ktorý zjazdí nebezpečnú trať, to je podľa mňa tiež extrémista. Alebo človek, ktorý sa dá na let teplovzdušným balónom. To je extrémista par excellence. Neholdujem žiadnej tejto zábavke, čiže naozaj sa nemôžem považovať za extrémistu. Útočil ste tu na kolegu Mazureka, že podľa čoho usudzuje, či koná dobro, alebo či koná zlo vo svojich výrokoch. Ale pán kolega Mazurek nebol odsúdený za svoj názor. Pán kolega Mazurek bol odsúdený politickým súdom, ktorý bol dopredu objednaný, na ktorý bola vydaná politická regulérna (zaznievanie gongu) objednávka. Čiže naozaj sa nemôžem stotožňovať s vaším názorom, že niekto niekoho hanobí a musíme sa tým jednoducho zaoberať. Ešte raz, pokiaľ človek nenavádza človeka na niečo zlé, čo je už protizákonné a za hranicou zákona, má právo vyjadriť svoj názor, rovnako ako ministerka kultúry Milanová.
Hrnčiar, Andrej, podpredseda NR SR (2016-06-14):
Pán poslanec Blanár.
Blaha, Ľuboš, podpredseda NR SR (2024-05-14):
Pani poslankyňa Zora Jaurová.
Karahuta, Jaroslav, poslanec NR SR (2022-10-21):
Ja ďakujem veľmi, ďakujem veľmi pekne za faktické poznámky a smutne musím oznámiť, že s tým, čo bolo povedané, súhlasím. S tým súhlasím.
Pellegrini, Peter, predseda NR SR (2024-02-27):
Pani poslankyňa Jurík s reakciou na faktické poznámky.
Čepček, Martin, poslanec NR SR (2023-03-23):
Ďakujem pekne. Pán kolega, môžem či nemôžem? (Prerušenie vystúpenia predsedajúcim.)
Hrnčiar, Andrej, podpredseda NR SR (2019-12-04):
Dávam slovo členke ústavnoprávneho výboru poslankyni Irén Sárközy, aby informovala Národnú radu o výsledku prerokovania návrhu vlády vo výbore.
Blanár, Juraj, podpredseda NR SR (2021-09-16):
Ďakujem, pán minister. Teraz dávam slovo, za gestorský výbor pre hospodárske záležitosti vystúpi pán spravodajca poslanec Peter Vons a prednesie správu. Nech sa páči.
Mizík, Stanislav, poslanec NR SR (2021-09-29):
Ďakujem za slovo. Pán Pellegrini, zaujal ma jeden aspekt z vašej rozpravy, a to ten, že keď ste hovorili, že vláda, v ktorej je Sulík, sa vyhovára na vás, že sa vracia do minulosti. To je, samozrejme, stopercentná pravda, ale vy ste robili to isté, keď ste vládli. To je ten istý kolotoč už 30 rokov. Najprv boli na vine komunisti, potom VPN, potom Mečiar, potom Dzurinda, potom Fico, potom Radičová, potom Fico atď. a teraz zaslúžene aj táto banda capov v záhrade, o ktorých ste hovorili. A o tom, že sa neprijímajú návrhy opozície, tak to ste tiež v minulom období, volebnom, robili aj vy. Váš prejav bol dobrý, ale vy ste všetci len jedna strana mince, len jedna minca. Jedna strana je červená a druhá strana je modrá. Keď ste hovorili o zdravom sedliackom rozume, tak zdravý sedliacky rozum hovorí, že je potrebné preťať šialené okovy od zahraničných inštitúcií, o ktorých ste vy vraveli, a tiež aj od EÚ či Komisie. A tie inštitúcie naozaj len rozmýšľajú o zisku a robia z nás neplnohodnotných otrokov. A vládu týchto zahraničných inštitúcií ste aj vy spolu nastolili. Všetky vlády, všetky, všetky vlády od roku 1989 sa na tom podieľali. Ďakujem za slovo.
Zmajkovičová, Renáta, podpredsedníčka NR SR (2014-06-25):
Nech sa páči, pán poslanec Novotný, v rozprave.
Paška, Pavol, predseda NR SR (2013-10-16):
Hlasujeme. (Hlasovanie.) 140 prítomných, 93 za, 46 sa zdržalo, 1 nehlasoval. Návrh sme schválili. Sme v treťom čítaní . Otváram rozpravu. Nemám prihlášku do rozpravy. Vyhlasujem rozpravu za skončenú.
Jurinová, Erika, podpredsedníčka NR SR (2012-08-09):
Ďakujem pekne pánovi poslancovi. Na vystúpenie pána poslanca sa prihlásil pán poslanec Kolesík s faktickou poznámkou. Uzatváram možnosť prihlásiť sa s faktickou. Nech sa páči, pán poslanec.
P. Hrušovský, predseda NR SR: (2004-06-17):
Teraz poprosím pani poslankyňu Laššákovú, aby z poverenia ústavnoprávneho výboru informovala Národnú radu o odporúčaní ústavnoprávneho výboru k ďalšiemu postupu prerokúvania vládneho návrhu zákona. Nech sa páči, pani poslankyňa.
Remišová, Veronika, poslankyňa NR SR (2023-06-28):
Poprosím, opraviť hlasovanie 280, hlasovanie ma vykázalo, ako... že som nehlasovala. Poprosím, za, ďakujem.
Bugár, Béla, podpredseda NR SR (2011-12-02):
Pán poslanec Chren ako jediný sa hlási do faktickej poznámky, nech sa páči.
Pellegrini, Peter, podpredseda vlády SR pre investície a informatizáciu (2017-09-14):
Vážený pán predseda parlamentu, pán podpredseda, vážené panie poslankyne, vážení páni poslanci, pozitívny postoj vlády Slovenskej republiky k európskej integrácii a slovenskej participácii v európskych záležitostiach je dlhodobo známy. Predseda vlády, ako aj jej jednotliví členovia kontinuálne zdôrazňujeme zámer presadzovať a podporovať funkčnosť, efektivitu a dlhodobo udržateľný rozvoj Únie. Dosahovanie týchto cieľov bolo spochybnené po rozhodnutí britských voličov opustiť Európsku úniu, ktorá sa tak ocitla v novej situácii, na vrchole svojej doteraz najvážnejšej krízy. Je preto pochopiteľné, že sa rozprúdila živá diskusia, nielen analyzujúca príčiny krízy, ale najmä smerujúca k spôsobom a formám jej prekonania a k eventualitám budúcej podoby Európskej únie a jej fungovania. Diskusia je veľmi živá a prináša rôzne možnosti, varianty alebo návrhy. A tie pochádzajú nielen z vládneho prostredia členských štátov Únie a z prostredia európskych inštitúcií, ale aj z kruhov medzivládnych organizácií či z akademickej sféry. Jedným z takýchto výstupov uvedenej diskusie je aj myšlienka ďalšieho prehlbovania integrácie v rámci Únie. To sa bude diať na pozadí už vytvorených projektov, ako je eurozóna a Schengen, na ktorých Slovenská republika plne participuje a nevyužíva takzvaný opt outs, teda výnimky. Takže áno, Slovenská republika už dnes do jadra Európskej únie patrí a nemá ambície z tohto klubu vypadávať... (Prerušenie vystúpenia predsedajúcim.)
Přidal, Alojz, poslanec NR SR (2014-02-11):
Pán predseda, v rozprave nevystúpil žiaden poslanec, teda jeden vystúpil, pán poslanec Fronc, pardon, ale nedal pozmeňujúci návrh. Dajte, prosím, hlasovať o postúpení návrhu zákona do druhého čítania.
Krátky, Rastislav, poslanec NR SR (2024-04-16):
Ďakujem za slovo. Navrhujem, aby bol do návrhu programu 12. schôdze Národnej rady Slovenskej republiky doplnený nový bod, ktorým je návrh na prijatie uznesenia Národnej rady k uzneseniu Európskeho parlamentu z 11. apríla 2024 o začlenení práva na umelé prerušenie tehotenstva do Charty základných práv Európskej únie. Odôvodnenie: 11. apríla 2024 teda Európsky parlament prijal uznesením, pre uznesenie o začlenenie práva na umelé prerušenie tehotenstva do Charty základných práv Európskej únie, pričom medzi základné právne princípy fungovania Európskej únie i Slovenskej republiky patrí zásada právneho štátu a zásada subsidiarity, čiže článok, ešte chcem podotknúť, 168 ods. 7 Zmluvy o fungovaní Európskej únie jasne ustanovuje kompetencie, pričom zdravotná starostlivosť vrátane sexuálneho a produkčného zdravia spadá výlučne do našej národnej právomoci a považujem, že toto je voda na mlyn všetkým pravicovým radikálom, ktorí sa formujú naprieč Európskej únie, takže vyzývam týmto uznesením vládu, aby sa ohradila proti konventu. Ďaku... (Prerušenie vystúpenia časomerom.)
Bugár, Béla, podpredseda NR SR (2017-02-07):
Nech sa páči, prezentujme sa a hlasujme o návrhu prerokovať návrh zákona v druhom čítaní. (Hlasovanie.) Prítomných 141 poslancov, za 55, proti 3, zdržalo sa 83 poslancov. Konštatujem, že tento návrh neprerokujeme v druhom čítaní. Teraz prosím pána poslanca Alojza Baránika, ako spravodajca, aby uvádzal hlasovanie v prvom čítaní o návrhu poslancov Milana Laurenčíka, Martina Klusa na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov, tlač 343. Nech sa páči. (Hlasovanie o návrhu poslancov Národnej rady Slovenskej republiky Milana Laurenčíka a Martina Klusa na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. , tlač 343.)
Prostredník, Ondrej, poslanec NR SR (2024-05-15):
Ďakujem, pán predsedajúci. Zora, veľká vďaka za dobrú analýzu tohto návrhu, ktorý je pred nami a ktorý teraz prerokúvame. Ty si spomínala aj jednu z častí tohto návrhu, ktorá je zvlášť nebezpečná a ktorú aj ja vnímam ako zvlášť nebezpečnú, a to je vytvorenie etickej komisie. Je to tak, že etická komisia a etické komisie sú bežnou súčasťou rôznych inštitúcií a iste by to tak malo byť aj, aj v televízii. Ovšem malo by ísť o samoregulačný orgán, ktorý naozaj sa pozerá dovnútra a mali by to byť ľudia, ktorí sú zvnútra tejto inštitúcie. Tu však máme dočinenia s niečím, čo sa podobá na akýsi cenzorský úrad. A tak by som chcel povedať, že táto etická komisia vzniká vrcholne neetickým spôsobom. A rád by som sa obrátil na všetky tie inštitúcie a skupiny občianskej spoločnosti, ktorým tento návrh zákona vytvára možnosť podieľať sa na činnosti etickej komisie, aby to tak, do takéhoto neetického orgánu nevstupovali, aby odmietli túto účasť, aby sa nepodieľali na takomto spôsobe kontroly televízie, na cenzurovaní obsahu, ktorý, ktorý vlastne, v tej etickej komisii by sa mohol vytvoriť akýsi vnútorný konflikt, akási bitka o vysielací priestor jednotlivých týchto skupín. Myslím si, že toto je vrcholne nebezpečné a v tom vidím jedno z veľkých nebezpečenstiev tohto návrhu. Ďakujem.
Kaník, Ľudovít, poslanec NR SR (2011-06-29):
Ja sa vôbec nebudem vyjadrovať k tým invektívam. Ja len poviem, že si ako dobrý a vzorný žiak svojho predsedu a že učíte Národnú radu, ako napádať osobne svojich oponentov. Ale chápem, že ste nervózni z toho, že hovorím pravdu, že nedovolím to, aby ste tu zavádzali ľudí úplne klamlivými, naruby obrátenými faktmi, ktoré vôbec nezodpovedajú realite. Ja viem, že ste z toho nervózni, tomu úplne rozumiem. Keď hovoríš o dôvere, že ten systém potrebuje znova získať dôveru. O koho dôveru tu ide? Ten systém má dôveru občanov. Vy ste ho dvakrát otvorili. Vy ste vložili celú svoju silu, popularitu a všetko, čo ste mali, aby ste oklamali ľudí, aby ste šírili nepravdivé informácie o tom, ako je ten systém prázdny, ako z neho nikdy nebudú dôchodky, aby ste vyhnali z toho systému ľudí. A ľudia sa na vás vykašľali, na vaše hlúposti, ktoré ste im vtĺkali do hláv. On nepotrebuje získať dôveru ľudí. On tú dôveru občanov Slovenska má a vždy mal. Preto doň dobrovoľne vstúpilo 1,5 mil. ľudí. To, čo potrebujeme, tak to je zabrániť tomu, aby tento systém vašimi garanciami straty neokrádal naďalej týchto ľudí. To potrebujeme spraviť, pretože to je problém, ktorý tu je. Prišiel návrh do parlamentu, ktorý ste predložili, s návrhom na 60-mesačné porovnávanie. A brutálne nekvalifikovane a diletantským pozmeňujúcim návrhom pána Madeja sa škrtla nula a zostalo tam toho šesť, čo je na smiech celému finančnému svetu. Takto sa jednoducho v žiadnom systéme fungovať nedá a tento systém môže vyrábať len a len stratu. Takže o to tu ide. A mne je ľúto, že predstavitelia DSS-iek niektorí vymenili snahu zachovať svoje manažérske platy, snahu zachovať stabilitu za to, aby kašľali na sporiteľov, kašľali na ich výnosy, a o tomto sa tu bude hrať, aby... (Prerušenie vystúpenia časomerom.)
Baláž, Radovan, poslanec NR SR (2016-10-12):
Ďakujem pekne za slovo, pán predsedajúci. Vážený pán minister, vážené kolegyne, kolegovia, dovoľte mi, prosím, ako určenému spravodajcovi výboru predniesť spoločnú správu výborov Národnej rady o prerokovaní vládneho návrhu zákona, ktorým sa mení a dopĺňa zákon č. 384/2011 Z. z. o osobitnom odvode vybraných finančných inštitúcií. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov Národnej rady o prerokovaní vyššie uvedenému vládnemu návrhu zákona: Národná rada uznesením č. 151 zo 6. septembra 2016 pridelila vládny návrh zákona na prerokovanie týmto výborom, a to ústavnoprávnemu výboru a výboru pre financie a rozpočet. Určila zároveň, že výbor pre financie a rozpočet ako gestorský výbor. Podľa § 75 ods. 2 zákona o rokovacom poriadku Národnej rady Slovenskej republiky poslanec Národnej rady Slovenskej republiky Miroslav Beblavý, ktorý nie je členom výboru pre financie a rozpočet, oznámil v určenej lehote gestorskému výboru svoje stanovisko k predmetnému vládnemu návrhu zákona. K predmetnému vládnemu návrhu zákona zaujali výbory tieto stanoviská: Po prvé, odporúčanie pre Národnú radu návrh schváliť, a to výbor pre financie a rozpočet. Po druhé, odporúčanie pre Národnú radu návrh schváliť s pozmeňujúcimi a doplňujúcimi návrhmi, ústavnoprávny výbor. Z uznesenia výboru uvedeného v bode III tejto spoločnej správy vyplývajú pozmeňujúce a doplňujúce návrhy uvedené pod bodom IV spoločnej správy. Gestorský výbor odporúča o návrhoch výboru, ktoré sú uvedené v spoločnej správe, hlasovať takto: o bodoch spoločnej správy č. 1 až 4 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade Slovenskej republiky predmetný vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe. Spoločná správa výborov bola schválená uznesením gestorského výboru č. 82 z 11. októbra 2016. Týmto uznesením ma výbor poveril aby som na chôdzi Národnej rady pri prerokovaní o predmetnom vládnom návrhu zákona predkladal návrhy v zmysle príslušných ustanovení zákona o rokovacom poriadku. Ďakujem, pán predsedajúci, skončil som, prosím, otvorte rozpravu.
Antal, Peter, poslanec NR SR (2018-06-14):
Ďakujem pekne, pán predseda, za slovo. Vážený pán predseda, vážené kolegyne, kolegovia, dovoľte, aby som vám predložil návrh zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov, ktorý predkladám spolu s pánom poslancom Petrom Kresákom. Návrh zákona odstraňuje legislatívny nedostatok zákona o odpadoch týkajúci sa financovania triedeného zberu odpadov z obalov, ktoré sú súčasťou triedených zložiek komunálneho odpadu. Cieľom návrhu novely zákona o odpadoch je jednoznačne určiť okruh povinných subjektov, tzv. výrobcov obalov, ktorí sú povinní v zmysle zákona o odpadoch financovať triedený zber odpadov z obalov, ktoré sú súčasťou triedených zložiek komunálneho odpadu. Návrh zákona je v súlade s Ústavou Slovenskej republiky, zákonmi a ostatnými všeobecne záväznými právnymi predpismi, ako i medzinárodnými zmluvami. Predložený návrh nebude mať dopad na verejné financie ani na zamestnanosť a informatizáciu spoločnosti. Bude mať negatívny aj pozitívny vplyv na podnikateľské prostredie. Predložený návrh bude mať pozitívny vplyv na životné prostredie. Týmto vás chcem požiadať o podporu tohto zákona a zároveň sa aj hlásim do rozpravy. Ďakujem.
Ďuriš Nicholsonová, Lucia, podpredsedníčka NR SR (2017-10-17):
Ďakujem pekne. A teraz dávam slovo spoločnému spravodajcovi, predsedovi výboru pre pôdohospodárstvo a životné prostredie, poslancovi Petrovi Antalovi, aby informoval Národnú radu o výsledku rokovania výborov, aby odôvodnil návrh a stanovisko gestorského výboru. Nech sa páči, pán spravodajca.
Laššáková, Jana, podpredsedníčka NR SR (2013-06-21):
Prosím, prezentujme sa a hlasujeme. (Hlasovanie.) Prítomných 77 poslancov, za návrh hlasovalo 76 poslancov, proti nebol žiaden, zdržal, nezdržal sa nikto, nehlasoval 1 poslanec. (Veľký ruch v sále.) Konštatujem, že Národná rada vyslovila súhlas s uvedenou zmluvou. Nasleduje hlasovanie v druhom čítaní o návrhu, o vládnom návrhu zákona, ktorým sa mení a dopĺňa zákon 543/20007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoja vidieka, tlač 477. Dávam slovo spoločnej spravodajkyni z výboru pre pôdohospodárstvo a životné prostredie poslankyni Magde Košútovej, aby hlasovanie uvádzala. Nech sa páči, pani spravodajkyňa, máte slovo. (Hlasovanie o vládnom návrhu zákona, ktorým sa mení a dopĺňa zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov , tlač 477.)
Ďuriš Nicholsonová, Lucia, podpredsedníčka NR SR (2016-09-07):
S reakciou na faktické pani poslankyňa Vaľová, nech sa páči.
Zmajkovičová, Renáta, podpredsedníčka NR SR (2013-11-27):
Pani poslankyňa Janíková.
P. Paška, predseda NR SR: (2009-06-18):
(Hlasovanie.) 139 prítomných, 77 za, 49 proti, 13 sa zdržalo. Nebudeme pokračovať v rokovaní. Pán poslanec Galbavý teraz uvedie v prvom čítaní hlasovanie o návrhu poslankyne Rosovej na vydanie zákona, ktorým sa mení a dopĺňa zákon č. 241 o štátnych sviatkoch. (Hlasovanie o n ávrhu poslankyne Národnej rady Slovenskej republiky Tatiany Rosovej na vydanie zákona, ktorým sa mení a dopĺňa zákon Národnej rady Slovenskej republiky č. 241/1993    Z. z. o štátnych sviatkoch, dňoch pracovného pokoja a pamätných dňoch v znení neskorších predpisov.) Je to tlač 1123.
P. Hrušovský, podpredseda NR SR: (2002-04-09):
R. Hofbauer, poslanec: Pán Zólyomi, načo ste vystúpili? Mohli by ste to vysvetliť? Načo ste obhajovali neobhájiteľné, zdôvodňovali nezdôvodniteľné? Neurazte sa, ale pri vašom vzdelaní a inteligencii ste zo seba urobili hlupáka a predpokladali ste, že hlupákmi sú aj poslanci, ku ktorým sa prihovárate. Veď to, čo ste hovorili, to sú úplné nezmysly. Nezmyslami sú predsa tvrdenia, že ide iba o nejaký spor o 3 300 korún. Keby išlo hoci o jedinú korunu, tak ide o spor, pretože je to principiálna otázka. Zásadná principiálna otázka platnosti exteritoriality zákona štátu na území iného štátu, občanovi iného štátu. Tvrdili ste, že sa týmto zmierňujú nevýhody vášho menšinového stavu. Vymenujte mi jedinú. Maďarská menšina má jedine nadhodnoty, nadvýhody, ale nie znevýhodnenie svojho menšinového stavu. Potom ste povedali ešte jednu veľmi cennú poznámku, ktorú, možno ste povedali to nevoľky alebo nevdojak, ukĺzla vám. Prijatie tohto zákona Slovenskej republiky podľa vášho vyjadrenia v našom regióne prinesie problém. Deklarujte mi, prosím vás, aký je ten váš región? Čo je vaším regiónom? Ja nepoznám váš región, ani môj región, ani náš región. Ja poznám Slovenskú republiku, poznám Maďarskú republiku, poznám bývalé rakúsko-uhorské mocnárstvo, ktoré sa rozpadlo, ktoré neexistuje, a Maďarská republika nie je pokračovateľom rakúsko-uhorského mocnárstva. Na to ste mali už 80 rokov času a pokiaľ ste to nezistili zo súčasnosti, tak sa nevyjadrujte o nevýhodách menšinového stavu, nevyjadrujte sa o vašom regióne a nevyjadrujte sa o tom, že ide o spor, o údajných 3 300 korún na dieťa. Sú to, samozrejme, nezmysly. Takže, končím opäť otázkou, na kieho frasa ste vystúpili?
Jasaň, Viliam, poslanec NR SR (2015-01-30):
Ďakujem, pán predseda. Naozaj krátko. Pre mňa ako spravodajcu bola táto diskusia veľmi zaujímavá a potvrdila len to, že je tu naozaj ideologický súboj dvoch nazeraní na II. pilier. Čo je na škodu veci. Ale snáď v druhom čítaní sa dočkáme aj nejakých konkrétnych návrhov, tak ako to bolo sľúbené. Zároveň vyplývajú pre mňa také štyri závery: Prvý, a potvrdil to napríklad aj kolega Brocka alebo aj niektorí ďalší, že ľudia boli mnohokrát násilnou kampaňou doslova nahnaní do tohto II. piliera, a k tomu sa už viac vyjadrovať nebudem. Druhý, že ho treba otvoriť, pretože v systéme sú ľudia, pre ktorých to nie je výhodné, a o tom hovoril pán Kollár, Švejna, Hraško, Hlina a niektorí ďalší. Je to fakt a to je dôvod, prečo tento II. pilier otvárame, aby tí ľudia znova dostali šancu posúdiť riziká a rozhodnúť sa slobodne. Tretí záver, pre mňa ani nie tak veľmi, neprekvapujúci, že ani kolegovia v opozícii nemajú nie že jednotný, ale ani približne rovnaký názor na II. pilier, čo sme videli kolega Brocka verzus Kollár alebo kolega Švejna verzus kolega Kaník. A posledný, štvrtý záver a to naozaj očakávam, že v II. čítaní prídu konkrétne návrhy, tak ako boli sľúbené, ako aj odzneli v niektorých vystúpeniach tu alebo faktickými poznámkami, niektoré konkrétne návrhy ako tento problém, ktorý tu je, riešiť. A môžem sľúbiť za výbor, že sa týmito návrhmi budeme naozaj seriózne zaoberať. A tak ako pri anuite budeme hľadať nejaké spôsoby, kde sa budeme vedieť nájsť spoločne. Ďakujem pekne.
Šutaj Eštok, Matúš, poslanec NR SR (2021-03-17):
Prosím, pán predsedajúci, aby ste dali hlasovať o tom, že Národná rada prerokuje návrh ústavného zákona v druhom čítaní.
Bugár, Béla, podpredseda NR SR (2018-12-03):
Nech sa páči, pani poslankyňa Krištúfková, môžte reagovať.
Hlina, Alojz, poslanec NR SR (2023-12-20):
Ďakujem pekne. Pán kolega išiel na to naozaj od začiatku a aj z toho teda je zrejmé, že tá tradícia Vianoc a toho vlastne, s čím sú spájané, je ďaleko dlhšia ako tradícia parlamentarizmu a mali by sme asi ustúpiť tomu, že, tej tradícii, má zmysel v živote človeka. Koniec koncov na tradíciách a zachovaní nejakých tradícií vlastne vznikajú aj civilizované spoločnosti. Takže aj to je znova ten môj apel, že nepreháňajme to. A že čo s tým, riešenie existuje, hlavne pre kolegov z vládnej, vládnej koalície. A to, čo spomínal pán kolega, ten žalm, áno, ten žalm mám ho rád, dokonca som si ho dal vyliať do bronzu, aj sa naňho pozerám, aj sa snažím tak žiť, len sú s tým spojené úskalia, hej, lebo keď chcete taký byť a musíte takým byť, potom sa stávate aj niekedy proste nie vždycky príjemným spoločníkom. Možno diskusia v takom tom všeobecnom oblápaní sa, ako je nám tu všetkým dobre, ako krásne hráme to divadlo, akí sme a pritom takí nie sme. Takže ja ho mám rád, budem sa ním držať, len hovorím, sú tam aj riziká. Ten, to, čo sa spomenulo, tu si prihrejem polievočku, že áno, tam sa cítim autorom tej myšlienky DVD dôchodku – dobre vychovaného dieťaťa, a myslím si, že to je budúcnosť, hej, že budúcnosť našej civilizácie pre túto chvíľu sa javí to, hej, že proste dobre vychováte dieťa a to bude ten najlepší, najgarantovanejší spôsob, ako prežiť tú starobu. Ale vyspelosť tej spoločnosti sa bude merať aj tým, že sú prípady ľudí, ktorí z viacerých príčin nemôžu mať deti a proste nemajú možno ten dar a všetky tieto okol... (Prerušenie vystúpenia časomerom.)
Petro, František, poslanec NR SR (2013-10-16):
Ďakujem pekne. Pán predsedajúci, vážený pán minister, kolegyne, kolegovia, Výbor Národnej rady Slovenskej republiky pre hospodárske záležitosti ma uznesením č. 220 určil za spravodajcu k vládnemu návrhu zákona o diaľničnej známke a o zmene niektorých zákonov (tlač 728). Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná, zákonmi a súčasne je v súlade s právom Európskej únie. Osobitná časť dôvodovej správy obsahuje odôvodnenie jednotlivých ustanovení návrhu. Súčasťou je doložka vybraných vplyvov a doložka zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 27. septembra 2013 č. 698 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 32 dní od jeho prerokovania v Národnej rade Slovenskej republiky v prvom čítaní. Pán predsedajúci, skončil som, otvorte, prosím, rozpravu.
I. Mikloš, podpredseda vlády a minister financií SR: (2004-09-07):
V súlade s čl. 23 smernice 92/12/EHS o všeobecnom systéme, držbe, preprave a kontrole tovarov podliehajúcich spotrebným daniam v znení neskorších zmien a doplnkov je víno oslobodené od spotrebnej dane, ak je určené pre zahraničných zástupcov, pričom oslobodenie od spotrebnej dane je možné riešiť vrátením spotrebnej dane, čo je v súčasnosti premietnuté v platnom zákone o spotrebnej dani z vína, alebo priamym oslobodením tovarov od spotrebnej dane. Vzhľadom na to, že súčasný systém je považovaný za administratívne náročný, navrhuje sa umožniť predaj vína zahraničným zástupcom v daňových skladoch pre zahraničných zástupcov, a to na základe povolenia na nákup vína oslobodeného od spotrebnej dane v daňových skladoch pre zahraničných zástupcov. Vzhľadom na vyššiu administratívnu náročnosť súvisiacu so zmenou doterajšieho systému vrátenia spotrebnej dane zahraničným zástupcom na systém priameho oslobodenia pri nákupe vína spojenú s vydávaním povolenia prevádzkovania daňových skladov pre zahraničných zástupcov a povolení na nákup vína oslobodeného od spotrebnej dane v daňových skladoch pre zahraničných zástupcov sa navrhuje, aby zákon nadobudol účinnosť 1. októbra 2004 s tým, že ustanovenia dotýkajúce sa samotného prevádzkovania daňových skladov pre zahraničných zástupcov a možnosti nákupu vína v daňových skladoch pre zahraničných zástupcov nadobudnú účinnosť až dňom 1. januára 2005. Ďakujem za pozornosť.
Jurinová, Erika, podpredsedníčka NR SR (2015-05-22):
S reakciou sa chce prihlásiť aj pán navrhovateľ, nech sa páči, máte slovo.
Gaborčáková, Soňa, poslankyňa NR SR (2017-02-14):
Ďakujem za slovo. V spoločnej rozprave vystúpil jeden poslanec. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.